
Súd: Spisová značka: Identifikačné číslo súdneho spisu: Dátum vydania rozhodnutia: Meno a priezvisko sudcu, VSÚ: ECLI:
Okresný súd Spišská Nová Ves 3T/6/2025 7625010109 19. 03. 2025 JUDr. Radoslav Rusnák ECLI:SK:OSSN:2025:7625010109.2
TRESTNÝ ROZKAZ V MENE SLOVENSKEJ REPUBLIKY Okresný súd Spišská Nová Ves samosudca JUDr. Radoslav Rusnák podľa § 353 ods. 1 Tr. poriadku dňa 19. marca 2025 takto rozhodol: rozhodol: Obvinený: A. B., nar. XX.XX.XXXX v C. D. E., F. C. D. E., trvale bytom C. D. E., G. XXXX/XX, F. C. D. E., t. č. nezamestnaný, uznáva
sa
za
vinného, že
dňa 15. novembra 2024 v čase okolo 21:00 hod. pod vplyvom alkoholu v altánku, ktorý je súčasťou benzínového čerpadla C. D. H. I. J. X E. C. D. E. po tom, čo pristúpil s palicou v ruke k poškodenému A. A., využil jeho nepozornosť a bez použitia násilia mu zo stola odcudzil mobilný telefón zn. Xiaomi Redmi 8, modrofialovej farby v hodnote 70,- €, vložený v čiernom plastovom obale v hodnote 10,- €, ktorý mal poškodený na dosah ruky, pri ktorom stál v bezprostrednej blízkosti, čím takto poškodenému A. A. spôsobil škodu krádežou vo výške 80,- €, teda prisvojil si cudziu vec tým, že sa jej zmocnil a čin spáchal na veci, ktorú má iný pri sebe, č í m
s p á ch a l
prečin krádeže podľa § 212 ods. 1 písm. d) Tr. zákona a za
to
mu
ukladá
Podľa § 212 ods. 1 Tr. zákona s použitím § 36 písm. l) Tr. zákona, § 37 písm. m) Tr. zákona a § 38 ods. 2 Tr. zákona trest odňatia slobody v trvaní 6 (šesť) mesiacov. Podľa § 48 ods. 2 písm. b) Tr. zákona na výkon trestu odňatia slobody sa zaraďuje do ústavu na výkon trestu so stredným stupňom stráženia. Poučenie:
Proti tomuto trestnému rozkazu môže podať obvinený a osoby, ktoré sú oprávnené podať v jeho prospech odvolanie, ako aj prokurátor odpor do 8 (osem) dní od jeho doručenia na Okresný súd Spišská Nová Ves. Ak proti trestnému rozkazu bol v lehote podaný odpor, samosudca nariadi vo veci hlavné pojednávanie. Prednesením obžaloby prokurátorom na hlavnom pojednávaní sa trestný rozkaz ruší. Ak sa v určenej lehote nepodá odpor, trestný rozkaz sa inak stane právoplatným a vykonateľným. Pri výroku o náhrade škody, ktorým bola priznaná náhrada škody, môže poškodený podať odpor; ak poškodený podal odpor, trestný rozkaz sa ruší vo výroku o náhrade škody. Samosudca odkáže uznesením poškodeného na civilný proces, prípadne na konanie pred iným príslušným orgánom. Rovnako sa postupuje aj vtedy, ak odpor proti výroku o náhrade škody podá iná oprávnená osoba. Obvinený a osoby, ktoré sú oprávnené podať v prospech obvineného odvolanie, poškodený, zúčastnená osoba, ako aj prokurátor sa môžu výslovným vyhlásením vzdať práva podať odpor a okrem poškodeného môžu výslovným vyhlásením vziať podaný odpor späť, a to až do vtedy, kým prokurátor neprednesie na hlavnom pojednávaní obžalobu. Osoba, ktorá je oprávnená podať v prospech obvineného odvolanie, môže vziať podaný odpor späť len s jeho výslovným súhlasom.

